b'\n_START_ARTICLE_\nNezgoda pri delu\n_START_PARAGRAPH_\nNezgoda pri delu ali nezgoda na delovnem mestu je pojav na delovnem mestu, ki ima za posledico fizi\xc4\x8dno ali mentalno po\xc5\xa1kodbo pri delu. Po podatkih mednarodne delavske organizacije (ILO) se na delovnem mestu letno pripeti 337 milijonov nezgod. Za posledicami nezgod pri delu in poklicnih bolezni letno umre 2,3 milijona ljudi._NEWLINE_Glede na Eurostat besedna zveza\xc2\xa0\xc2\xbbnezgoda na delovnem mestu\xc2\xab\xc2\xa0prav tako opisuje nesre\xc4\x8de, ki se niso zgodilo neposredno na posesti delodajalca, kakor tudi nesre\xc4\x8de, povzro\xc4\x8dene s strani tretjih oseb. Glede na ILO definicija delovne nesre\xc4\x8de opisuje nesre\xc4\x8de, ki so se pripetile ob gospodarski dejavnosti, na delu ali izvr\xc5\xa1evanju dejavnosti delodajalca._NEWLINE_Besedna zveza\xc2\xa0\xc2\xbbfizi\xc4\x8dna ali mentalna po\xc5\xa1kodba\xc2\xab\xc2\xa0pomeni po\xc5\xa1kodbo ali bolezen ali smrt. Nezgoda pri delu se razlikuje od poklicne bolezni po tem, da je po\xc5\xa1kodba nepri\xc4\x8dakovana in nepredvidena, med tem ko poklicne bolezni nastopijo\xc2\xa0\xc2\xbbkot posledica dolgotrajnej\xc5\xa1e izpostavljenosti dejavnikom tveganja, ki se pojavljajo pri delovnih aktivnostih\xc2\xab._NEWLINE_Incidenti, ki se uvr\xc5\xa1\xc4\x8dajo med delovne nesre\xc4\x8de, so akutne zastrupitve, napadi ljudi in \xc5\xbeivali, piki \xc5\xbeu\xc5\xbeelk, padci, prometne nesre\xc4\x8de, nesre\xc4\x8de v letalstvu, na \xc5\xbeelezni\xc5\xa1kih in avtobusnih postajah._NEWLINE_Trenutno ni dogovora ali so nesre\xc4\x8de v \xc4\x8dasu potovanja na delovno mesto obravnavane kot nezgode pri delu. ESAW metodologija jih izklju\xc4\x8duje, ILO jih vlkju\xc4\x8duje v konvenciji o Zdravju in Varnosti pri delu, vendar pod svojo kategorijo. Dolo\xc4\x8dene dr\xc5\xbeave (Gr\xc4\x8dija) takih nesre\xc4\x8d ne razlikujejo od ostalih nezgod pri delu._NEWLINE_Smrtna nezgoda pri delu je nezgoda pri delu, ki ima za posledico smrt \xc5\xbertve. Razli\xc4\x8dne dr\xc5\xbeave razli\xc4\x8dno omemujeo obdobje od nesre\xc4\x8de do smrti: Nizozemska registrira nesre\xc4\x8dno s smrtnim izzidom, \xc4\x8de smrt nastopi na isti dan, kot se je zgodila nesre\xc4\x8da, Nem\xc4\x8dija, \xc4\x8de smrt nastopi znotraj 30 dni, Belgija, Francija in Gr\xc4\x8dija pa nimajo omejitev.'